Ledri Vula

Ledri Vula (i lindur më 10 korrik 1986) është një reper, këngëtar dhe kantautor shqiptar nga Prishtina. Ai është një ndër reperët më të suksesshëm shqiptarë. 

 Jeta dhe karriera 

Ledri Vula u lind më 10 korrik 1986 si biri i Agron dhe Xheraldina Vulës në Prishtinë, Kosovë. Babai i tij është producenti televiziv Agron Vula nga Gjakova e Kosovës, kurse nëna e tij është gazetarja dhe personaliteti televiziv Xheraldina Vula me prejardhje nga Ulqini i Malit të Zi. Ai nisi karrierën e tij në muzikë në 2005 si pjesëtar i dyshes së hip-hopit Skillz, së bashku me Visar Shalën. Duoja u shpërbë për shkak të rritjës së karrierës së tij solo. Ai debutoi si artist solo në dhjetor 2014 me lëshimin e këngës single "100 Probleme".

 Aktivizmi 
Pas tërmetit të 26 nëntorit 2019 në Shqipëri, Vula dhe familja e tij ofruan përkrahje të menjëhershme ndaj familjeve dhe viktimave të ndikuara prej tij. Në maj të vitit 2020, ai shprehu përkrahje të lëvizjes Black Lives Matter në lidhje me protestat për George Floyd. Po atë vit zgjati përkrahjen e tij ndaj fushatës Liria ka emër, e krijuar pas konfirmimit të aktakuzës kundër disa figurave kyçe të Ushtrisë Çlirimtare të Kosovës nga Dhomat e Specializuara të Kosovës në Hagë.

 Diskografia 

 10/10 (2020)

 Referime 

 Lidhje të jashtme 




Kategoria:Lindje 1986
Kategoria:Reperë kosovarë